คลอดลูกได้1ปี ฝังเข็มด้วยสามารถกินยาคุมเพิ่มขนาดหน้าอกได้ไหมค่ะ จะมีผลข้างเคียงอะไรบ้างค่ะ
สวัสดีค่ะ ยาฝังคุมกำเนิดนั้น ถือว่ามีประสิทธิภาพในการป้องกันการตั้งครรภ์ที่ดีมาก โดยจะมีโอกาสในการตั้งครรภ์เพียง 0.05% ดังนั้น จึงไม่จำเป็นต้องทานยาคุมกำเนิดควบคู่ไปด้วยสำหรับการที่ต้องการให้หน้าอกใหญ่นั้น ยาเม็ดคุมกำเนิดไม่ได้ทำให้ขนาดหน้าอกใหญ่ขึ้นได้ถาวรค่ะ ส่วนใหญ่จะเป็นเพียงในช่วงระยะแรกๆ ที่ทานยา เนื่องจากฮอร์โมนเอสโตรเจนในยาเม็ด อาจทำให้เกิดการคั่งของน้ำในร่างกาย โดยเฉพาะที่เต้านมทำให้รู้สึกผิวว่าดูมีน้ำมีนวลขึ้น หน้าอกคัดตึง และดูใหญ่ขึ้น แต่ผลเหล่านี้จะค่อยๆลดลงเมื่อทานยาไประยะหนึ่งแล้ว ร่างกายก็จะกลับมาเป็นปกติค่ะนอกจากนี้ในยาเม็ดคุมกำเนิดยังมีฮอร์โมนโปรเจสเตอโรนผสมอยู่ ซึ่งอาจไปเพิ่มผลข้างเคียงจากยาฝังคุมกำเนิดได้ เช่น การเกิดอารมณ์แปรปรวน ปวดศีรษะ ปวดท้อง คลื่นไส้ และที่อันตรายคือเกิดภาวะลิ่มเลือดอุดตันหลอดเลือดดำ เป็นต้น